શંખેશ્વર તાલુકાના પંચાસર ગામે ર૦૦૭ ની સાલમાં થયેલ હુમલા અને જૂથ અથડામણની ઘટનાના કેસમાં પાટણની સેશન્સ કોર્ટે ૧૪ આરોપીઓને ફટકારેલ બે વર્ષની સખ્ત કેદની સજાને સુપ્રિમ કોર્ટે યથાવત રાખતા અને દંડની રકમમાં વધારો કરી આ રકમ હુમલામાં ગંભીર ઈજાઓ પામેલ વ્યક્તિને ચૂકવવા માટે પાટણ કોર્ટમાં જમા કરાવવાના આદેશ કરવાની સાથે સાથે ચૌદમાંથી બાર આરોપીને પોતાની સજા ભોગવવા માટે સુપ્રિમ કોર્ટે આદેશ કરતા તમામ આરોપીઓએ પાટણની સેશન્સ કોર્ટમાં સરેન્ડર કર્યું હતું અને તેઓને તેમની બે વર્ષની સજા ભોગવવા માટે જેલમાં મોકલી આપવામાં આવ્યા હતા.